મકર : ચેતતો નર સદા સુખી. આ વરસે નાણા મોટા કોઈપણ નેતાની અડફટમાં બને ત્યાં સુધી નહીં આવવું. ગાયનેક પ્રોબ્લેમ છે. આઈ મીન ગાયના શિંગડાથી હાથે પગે ઈજા થવાના યોગ છે. તેથી ગૌમાતા જ્યાં પણ મળે ત્યાં સાષ્ટાંગ પ્રણામ કરવા. અને પિતાને પણ વ્હાલ કરવાનું ટાળવું નહીં. જાતક ઉપર ધન રાશિની દ્રષ્ટિ પડતી હોવાથી જાવક કરતાં આવક વધશે. દેવાના બંધનમાંથી મુક્તિ મળશે. પણ આ રાશિવાળી બેંક ફડચામાં જવાની ખાસ રહેલી હોય, દાન ધરમ સિવાય નાણાંનો બીજો વિનિયોગ કરવો હિતાવહ નથી. પાન ખાતા હોય તો ચૂનો ચોપડ્યા વગર પાન ખાવું, નહીં તો ગમે ત્યારે તમને ચૂનો લાગી જવાની શક્યતા નકારી શકાતી નથી. પાનની પિચકારી સાસરીની દિશામાં નહીં મારવા ખાસ સલાહ છે.